title: Decizia (UE) 2018/1518 a Consiliului din 9 octombrie 2018 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Banco de España

text:
                  12.10.2018

                  RO

                  Jurnalul Oficial al Uniunii Europene

                  L 256/63

         DECIZIA (UE) 2018/1518 A CONSILIULUI
         din 9 octombrie 2018
         de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Banco de España
         CONSILIUL UNIUNII EUROPENE,
         având în vedere Protocolul nr. 4 privind Statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
         având în vedere Recomandarea Băncii Centrale Europene din 6 septembrie 2018 către Consiliul Uniunii Europene cu privire la auditorii externi ai Banco de España (BCE/2018/22) (1),
         întrucât:

                     (1)

                     Auditul conturilor Băncii Centrale Europene (BCE) și ale băncilor centrale naționale ale statelor membre a căror monedă este euro trebuie să fie efectuat de auditori externi independenți recomandați de Consiliul guvernatorilor BCE și aprobați de Consiliul Uniunii Europene.

                     (2)

                     Mandatul auditorilor externi actuali ai Banco de España a expirat după efectuarea auditului aferent exercițiului financiar 2017. Prin urmare, este necesară desemnarea unor auditori externi începând cu exercițiul financiar 2018.

                     (3)

                     Banco de España a selectat asociația temporară de întreprinderi Mazars Auditores, S.L.P. – Mazars, S.A. drept auditori externi pentru exercițiile financiare 2018-2020, cu opțiunea de a extinde acest mandat pentru exercițiile financiare 2021 și 2022.

                     (4)

                     Consiliul guvernatorilor BCE a recomandat desemnarea asociației temporare de întreprinderi Mazars Auditores, S.L.P. – Mazars, S.A. drept auditori externi ai Banco de España pentru exercițiile financiare 2018-2020, cu opțiunea de a extinde acest mandat pentru exercițiile financiare 2021 și 2022.

                     (5)

                     În urma recomandării Consiliului guvernatorilor BCE, Decizia 1999/70/CE a Consiliului (2) ar trebui să fie modificată în consecință,

               ADOPTĂ PREZENTA DECIZIE:

            Articolul 1
            La articolul 1 din Decizia 1999/70/CE, alineatul (3) se înlocuiește cu următorul text:

                  „(3)   Se aprobă desemnarea asociației temporară de întreprinderi Mazars Auditores, S.L.P. – Mazars, S.A. în calitate de auditori externi ai Banco de España pentru exercițiile financiare 2018-2020.”

            Articolul 2
            Prezenta decizie produce efecte de la data notificării.

            Articolul 3
            Prezenta decizie se adresează BCE.

            Adoptată la Luxemburg, 9 octombrie 2018.

                  Pentru Consiliu

                  Președintele

               E. KÖSTINGER

            (1)  JO C 325, 14.9.2018, p. 1.

            (2)  Decizia 1999/70/CE a Consiliului din 25 ianuarie 1999 privind auditorii externi ai băncilor centrale naționale (JO L 22, 29.1.1999, p. 69).


title: Decizia (UE) 2018/1582 a Consiliului din 15 octombrie 2018 privind poziția care urmează să fie adoptată în numele Uniunii în cadrul Comitetului mixt înființat prin Acordul-cadru global de parteneriat și de cooperare între Uniunea Europeană și statele membre ale acesteia, pe de o parte, și Republica Socialistă Vietnam, pe de altă parte, în ceea ce privește adoptarea regulamentului de procedură al Comitetului mixt și constituirea subcomitetelor și a grupurilor de lucru specializate și adoptarea mandatului acestora

text:
                  22.10.2018

                  RO

                  Jurnalul Oficial al Uniunii Europene

                  L 263/61

         DECIZIA (UE) 2018/1582 A CONSILIULUI
         din 15 octombrie 2018
         privind poziția care urmează să fie adoptată în numele Uniunii în cadrul Comitetului mixt înființat prin Acordul-cadru global de parteneriat și de cooperare între Uniunea Europeană și statele membre ale acesteia, pe de o parte, și Republica Socialistă Vietnam, pe de altă parte, în ceea ce privește adoptarea regulamentului de procedură al Comitetului mixt și constituirea subcomitetelor și a grupurilor de lucru specializate și adoptarea mandatului acestora
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolele 207 și 209, coroborate cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acordul-cadru global de parteneriat și de cooperare globală între Uniunea Europeană și statele membre ale acesteia, pe de o parte, și Republica Socialistă Vietnam, pe de altă parte (1) (denumit în continuare „acordul”) a intrat în vigoare la 1 octombrie 2016.

                     (2)

                     Prin articolul 52 alineatul (1) din acord se înființează un comitet mixt, printre ale cărui atribuții este asigurarea funcționării și a punerii corespunzătoare în aplicare a acordului.

                     (3)

                     La articolul 52 alineatul (5) din acord se prevede că acest comitet mixt urmează să își adopte regulamentul de procedură, iar la articolul 52 alineatul (3) se prevede că acesta poate constitui subcomitete și grupuri de lucru specializate.

                     (4)

                     Pentru a asigura punerea în aplicare efectivă a acordului, regulamentul de procedură al Comitetului mixt ar trebui adoptat cât mai curând posibil.

                     (5)

                     Poziția Uniunii în cadrul Comitetului mixt în ceea ce privește adoptarea regulamentului de procedură al Comitetului mixt, și constituirea subcomitetelor și a grupurilor de lucru specializate și adoptarea mandatului acestora ar trebui, prin urmare, să se bazeze pe proiectele de decizii ale comitetului mixt atașate,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul primei reuniuni a Comitetului mixt înființat în temeiul articolului 52 din Acordul-cadru dintre Uniunea Europeană și statele membre ale acesteia, pe de o parte, și Republica Socialistă Vietnam, pe de altă parte, în ceea ce privește adoptarea regulamentului de procedură al Comitetului mixt, și constituirea subcomitetelor și a grupurilor de lucru specializate și adoptarea mandatului acestora se bazează pe proiectele de decizii ale Comitetului mixt atașate la prezenta decizie.

            Articolul 2
            Prezenta decizie intră în vigoare la data adoptării.

            Adoptată la Luxemburg, 15 octombrie 2018.

                  Pentru Consiliu

                  Președintele

               F. MOGHERINI

            (1)  JO L 329, 3.12.2016, p. 8.

            ANEXA 1

                  DECIZIA NR. 1/… A COMITETULUI MIXT UE-VIETNAM
                  din …
                  de adoptare a propriului regulament de procedură
                  COMITETUL MIXT UE-VIETNAM,
                  având în vedere Acordul-cadru global de parteneriat și de cooperare între Uniunea Europeană și statele membre ale acesteia, pe de o parte, și Republica Socialistă Vietnam, pe de altă parte (denumit în continuare „acordul”), în special articolul 52,
                  întrucât:

                              (1)

                              Acordul a intrat în vigoare la 1 octombrie 2016.

                              (2)

                              Pentru a contribui la punerea în aplicare efectivă a acordului, ar trebui adoptat Regulamentul de procedură al Comitetului mixt,

                        DECIDE:

                     Articol unic
                     Se adoptă Regulamentul de procedură al Comitetului mixt, astfel cum este prevăzut în anexa A.

                     Adoptată la …, xxxx.

                           Pentru Comitetul mixt UE-Vietnam

                           Președintele

               ANEXA A

                  Regulamentul de procedură al Comitetului mixt

                  Articolul 1
                  Atribuții și componență

                     (1)   Comitetul mixt va îndeplini atribuțiile prevăzute la articolul 52 din Acordul-cadru global de parteneriat și de cooperare între Uniunea Europeană și statele membre ale acesteia, pe de o parte, și Republica Socialistă Vietnam, pe de altă parte (denumit în continuare „acordul”).

                     (2)   Comitetul mixt este alcătuit din reprezentanți ai ambelor părți la cel mai înalt nivel posibil.

                  Articolul 2
                  Reuniuni

                     (1)   Comitetul mixt se reunește, în mod normal, o dată pe an. Reuniunile Comitetului mixt sunt convocate de către președinte. Acestea au loc prin rotație la Ha Noi și la Bruxelles, la o dată care urmează să fie stabilită de comun acord. La cererea uneia dintre părți, se pot ține sesiuni extraordinare ale Comitetului mixt, dacă părțile sunt de acord.

                     (2)   Dacă ambele părți sunt de acord, reuniunile Comitetului mixt se pot desfășura, în mod excepțional, prin video sau teleconferință.

                     (3)   Reuniunile Comitetului mixt se desfășoară cu ușile închise, cu excepția cazului în care președintele, de comun acord cu părțile, decide ca o anumită reuniune să fie publică.

                  Articolul 3
                  Președinte

                     (1)   Președinția Comitetului mixt este asigurată alternativ, timp de un an calendaristic, de către partea care găzduiește reuniunea în anul calendaristic în cauză. Înaltul Reprezentant al Uniunii pentru afaceri externe și politica de securitate sau viceprim-ministrul/ministrul afacerilor externe din Republica Socialistă Vietnam prezidează Comitetul mixt prevăzut la articolul 52 din acord. Fiecare parte poate delega unui înalt funcționar competența de a prezida toate sau o parte din reuniunile Comitetului mixt.

                     (2)   Partea care găzduiește prima reuniune a Comitetului mixt deține președinția de la data reuniunii respective până la data de 31 decembrie a aceluiași an.

                  Articolul 4
                  Participanți

                     (1)   Înaintea fiecărei reuniuni, fiecare dintre părți informează președintele cu privire la componența prevăzută a delegației sale.

                     (2)   Cu acordul părților și dacă este oportun, președintele poate invita experți sau reprezentanți ai altor organisme să participe la reuniune în calitate de observatori sau pentru a oferi informații referitoare la un anumit subiect.

                  Articolul 5
                  Secretariatul
                  Un reprezentant al Serviciului European de Acțiune Externă și un reprezentant al Guvernului Republicii Vietnam exercită în comun funcțiile de secretari ai Comitetului mixt. Toate comunicările către și dinspre președinte se transmit secretarilor. Corespondența către sau dinspre președinte poate avea loc prin orice mijloc scris, inclusiv prin mesagerie electronică.

                  Articolul 6
                  Ordinea de zi a reuniunilor

                     (1)   Președintele stabilește ordinea de zi provizorie a fiecărei reuniuni. Aceasta se transmite părților, prin orice mijloc scris, împreună cu documentele relevante, cu cel puțin 30 de zile înainte de începerea reuniunii. Președintele poate, în acord cu părțile, să stabilească un alt termen pentru o anumită reuniune.

                     (2)   Fiecare dintre părți poate solicita președintelui, prin orice mijloc scris, să introducă un punct pe ordinea de zi. Ordinea de zi provizorie include toate punctele cu privire la care președintele a primit o astfel de cerere cu cel puțin 21 de zile înainte de data reuniunii.

                     (3)   Comitetul mixt adoptă ordinea de zi la începutul fiecărei reuniuni. Punctele care nu figurează pe ordinea de zi provizorie pot fi înscrise pe ordinea de zi în cazul în care părțile convin astfel.

                     (4)   La reuniunea Comitetului mixt ambele părți pot face schimb de informații referitor la dialogul Vietnam-UE privind drepturile omului.

                  Articolul 7
                  Procese-verbale

                     (1)   După fiecare reuniune, președintele prezintă o sinteză a concluziilor la care a ajuns Comitetul mixt. Pe baza acestor concluzii, cei doi secretari întocmesc împreună un proiect de proces-verbal în termen de 30 de zile de la data reuniunii.

                     (2)   Părțile aprobă proiectul de proces-verbal în termen de 60 de zile lucrătoare de la data reuniunii sau într-un alt termen convenit de părți. După ce părțile aprobă proiectul de proces-verbal, două exemplare originale sunt semnate de către președinte. Fiecare parte primește un exemplar original.

                  Articolul 8
                  Decizii și recomandări

                     (1)   Cu acordul părților, Comitetul mixt poate lua decizii și face recomandări numai în cadrul atribuțiilor și sarcinilor sale, astfel cum se prevede la articolul 52 din acord.

                     (2)   Deciziile sau recomandările Comitetului mixt se intitulează „Decizia”, respectiv „Recomandarea”, urmată de un număr de ordine, de data adoptării și de o descriere a obiectului. Fiecare decizie prevede data intrării sale în vigoare.

                     (3)   Comitetul mixt poate adopta decizii sau recomandări prin procedură scrisă. În astfel de cazuri, părțile stabilesc de comun acord un termen pentru durata procedurii. În cazul în care, la expirarea acestui termen, niciuna dintre părți nu și-a exprimat opoziția față de propunerea de decizie sau de recomandare, președintele Comitetului mixt declară că decizia sau recomandarea a fost adoptată de comun acord.

                     (4)   Deciziile și recomandările adoptate de Comitetul mixt se autentifică prin două copii semnate de către președintele Comitetului mixt.

                     (5)   Fiecare parte poate publica deciziile și recomandările Comitetului mixt în propria publicație oficială.

                  Articolul 9
                  Cheltuieli

                     (1)   Fiecare parte suportă cheltuielile care îi revin în urma participării la reuniunile Comitetului mixt, atât în ceea ce privește cheltuielile cu personalul, cheltuielile de deplasare și diurnele, cât și cheltuielile poștale și taxele de telecomunicații.

                     (2)   Fiecare parte suportă cheltuielile care îi revin în legătură cu serviciile de interpretare la reuniuni și cu serviciile de traducere.

                     (3)   Partea care găzduiește reuniunea suportă cheltuielile legate de organizarea reuniunilor și reproducerea documentelor.

                  Articolul 10
                  Subcomitete și grupuri de lucru specializate

                     (1)   În conformitate cu articolul 52 alineatul (3) din acord, Comitetul mixt poate înființa subcomitete și grupuri de lucru specializate care să îl sprijine în îndeplinirea atribuțiilor sale. Subcomitetele și grupurile de lucru specializate prezintă un raport Comitetului mixt după fiecare reuniune.

                     (2)   Comitetul mixt poate decide să desființeze orice subcomitet sau grup de lucru specializat existent și poate stabili sau modifica mandatul acestuia ori poate înființa alte subcomitete și grupuri de lucru specializate care să îl asiste în îndeplinirea sarcinilor sale.

                     (3)   Subcomitetele și grupurile de lucru specializate nu au putere de decizie.

            ANEXA 2

                  DECIZIA NR. 2/… A COMITETULUI MIXT UE-VIETNAM
                  din …
                  de instituire a patru subcomitete și grupuri de lucru specializate și de adoptare a mandatului acestora
                  COMITETUL MIXT UE-VIETNAM,
                  având în vedere Acordul-cadru global de parteneriat și de cooperare între Uniunea Europeană și statele membre ale acesteia, pe de o parte, și Republica Socialistă Vietnam, pe de altă parte (denumit în continuare „acordul”), în special articolul 52 alineatul (3) din acord și articolul 10 din Regulamentul de procedură al Comitetului mixt,
                  întrucât:

                              (1)

                              Pentru a permite desfășurarea de discuții la nivel de experți cu privire la domeniile-cheie care intră în sfera de aplicare a acordului, ar trebui instituite subcomitete și grupuri de lucru specializate. La cerere, părțile pot conveni ulterior să modifice lista subcomitetelor sau a grupurilor de lucru specializate și/sau mandatul acestora.

                              (2)

                              În conformitate cu articolul 8 din regulamentul său de procedură, Comitetul mixt poate decide să adopte decizii prin procedură scrisă.
                                    [Dacă se recurge la procedura scrisă în acest caz]
                                 .

                              (3)

                              Prezenta decizie ar trebui să fie adoptată pentru ca subcomitetele și grupurile de lucru specializate să devină operaționale în timp util,

                        ADOPTĂ PREZENTA DECIZIE:

                     Articol unic
                     Se instituie subcomitetele și grupurile de lucru specializate enumerate în anexa A. Mandatul subcomitetelor și al grupurilor de lucru specializate este prevăzut în anexa B.

                     Adoptată la,

                           Pentru Comitetul mixt UE-Vietnam

                           Președintele

               ANEXA A

                  Comitetul mixt UE-Vietnam

                  Subcomitete și grupuri de lucru specializate

                           1.

                           Subcomitetul privind [chestiunile politice];

                           2.

                           Subcomitetul privind [comerțul și investițiile];

                           3.

                           Subcomitetul privind [dezvoltarea durabilă];

                           4.

                           Subcomitetul privind [buna guvernanță, statul de drept și drepturile omului].

               ANEXA B

                  Mandatul

                  subcomitetelor și grupurilor de lucru specializate instituite în temeiul Acordului-cadru global de parteneriat și de cooperare între Uniunea Europeană și statele membre ale acesteia, pe de o parte, și Republica Socialistă Vietnam, pe de altă parte

                  Articolul 1

                     (1)   În cadrul reuniunilor sale, fiecare subcomitet și grup de lucru specializat poate discuta punerea în aplicare a acordului în domeniile care țin de competența subcomitetului sau a grupului respectiv. Subcomitetul privind buna guvernanță, statul de drept și drepturile omului poate introduce pe ordinea de zi convenită cooperarea privind statul de drept, buna guvernanță și schimbul de informații cu privire la cooperarea în domeniul drepturilor omului, dar nu abordează aspectele discutate în cadrul dialogului Vietnam – UE privind drepturile omului.

                     (2)   Subcomitetele și grupurile de lucru specializate pot discuta, de asemenea, subiecte sau proiecte specifice legate de domeniul de colaborare bilaterală relevant.

                  Articolul 2
                  Subcomitetele și grupurile de lucru specializate își desfășoară activitatea sub autoritatea Comitetului mixt. Acestea raportează și transmit procesul-verbal și concluziile lor președintelui Comitetului mixt în termen de 30 de zile calendaristice de la fiecare reuniune.

                  Articolul 3

                     (1)   Subcomitetele și grupurile de lucru specializate sunt formate din reprezentanți ai ambelor părți.

                     (2)   Cu acordul părților, subcomitetele și grupurile de lucru specializate pot invita la reuniunile lor experți, pe care îi pot consulta în ceea ce privește anumite puncte specifice de pe ordinea de zi, după caz.

                  Articolul 4
                  Subcomitetele și grupurile de lucru specializate sunt coprezidate/prezidate alternativ de către partea care asigură președinția Comitetului mixt.

                  Articolul 5
                  Un reprezentant al Uniunii Europene și un reprezentant al Guvernului Republicii Socialiste Vietnam exercită în comun funcțiile de secretari ai subcomitetelor și grupurilor de lucru specializate.

                  Articolul 6

                     (1)   Subcomitetele și grupurile de lucru specializate se reunesc ori de câte ori circumstanțele impun acest lucru, atunci când părțile convin asupra acestui lucru, pe baza unei cereri scrise prezentate de una dintre părți, dar cel puțin o dată pe an. Locul și data fiecărei reuniuni se stabilesc de comun acord de către părți.

                     (2)   În cazul în care una dintre părți solicită convocarea unei reuniuni a unui subcomitet sau grup de lucru specializat, secretarul celeilalte părți are la dispoziție 20 de zile lucrătoare pentru a răspunde solicitării respective. În cazuri de urgență deosebită, reuniunile subcomitetelor și grupurilor de lucru specializate pot fi convocate într-un termen mai scurt, cu acordul ambelor părți.

                     (3)   Reuniunile subcomitetelor și grupurilor de lucru specializate sunt convocate în comun de către cei doi secretari.

                     (4)   Înaintea fiecărei reuniuni, fiecare dintre părți informează președintele cu privire la componența prevăzută a delegației sale.

                  Articolul 7

                     (1)   Fiecare dintre părți poate solicita președintelui să înscrie un punct pe ordinea de zi a reuniunii unui subcomitet sau a unui grup de lucru specializat. Punctele care urmează să fie incluse pe ordinea de zi se comunică secretarilor cu cel puțin 20 de zile lucrătoare înainte de data reuniunii în cauză. Documentația aferentă se pune la dispoziția secretarilor cu cel puțin 20 de zile lucrătoare înainte de reuniune.

                     (2)   Secretarii comunică părților proiectul de ordine de zi cel târziu cu 10 zile lucrătoare înainte de reuniune. Ordinea de zi se finalizează cu acordul ambelor părți. În cazuri excepționale, dacă părțile sunt de acord, se pot adăuga puncte pe ordinea de zi într-un termen mai scurt.

                  Articolul 8

                     (1)   Secretarii întocmesc împreună un proiect de proces-verbal pentru fiecare reuniune.

                     (2)   Reuniunile subcomitetelor și ale grupurilor de lucru specializate nu sunt publice, cu excepția cazului în care se decide altfel.

                  Articolul 9

                     (1)   Fiecare parte suportă cheltuielile care îi revin în urma participării la reuniunile subcomitetelor și ale grupurilor de lucru specializate, atât în ceea ce privește cheltuielile cu personalul, cheltuielile de deplasare și diurnele, cât și cheltuielile poștale și taxele de telecomunicații.

                     (2)   Fiecare parte suportă cheltuielile care îi revin în legătură cu serviciile de interpretare la reuniuni și cu serviciile de traducere.

                     (3)   Partea care găzduiește reuniunea suportă cheltuielile legate de organizarea reuniunilor și reproducerea documentelor.


title: Decizia (UE) 2018/1715 a Consiliului din 12 noiembrie 2018 privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2020, valoarea anuală pentru exercițiul 2019, prima tranșă pentru exercițiul 2019 și estimările cu caracter indicativ și neobligatoriu privind valorile anuale preconizate ale contribuțiilor pentru exercițiile 2021 și 2022

text:
                  14.11.2018

                  RO

                  Jurnalul Oficial al Uniunii Europene

                  L 286/30

         DECIZIA (UE) 2018/1715 A CONSILIULUI
         din 12 noiembrie 2018
         privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2020, valoarea anuală pentru exercițiul 2019, prima tranșă pentru exercițiul 2019 și estimările cu caracter indicativ și neobligatoriu privind valorile anuale preconizate ale contribuțiilor pentru exercițiile 2021 și 2022
         CONSILIUL UNIUNII EUROPENE,
         având în vedere Tratatul privind Uniunea Europeană și Tratatul privind funcționarea Uniunii Europene,
         având în vedere Acordul intern dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene (1), în special articolul 7 alineatul (2),
         având în vedere Regulamentul (UE) 2015/323 al Consiliului din 2 martie 2015 privind regulamentul financiar aplicabil celui de al 11-lea Fond european de dezvoltare (2), în special articolul 21 alineatul (2),
         având în vedere propunerea Comisiei Europene,
         întrucât:

                     (1)

                     În conformitate cu procedura stabilită la articolul 21 alineatul (2) din Regulamentul (UE) 2015/323, Comisia urmează să prezinte, până la 15 octombrie 2018, o propunere care precizează: (a) plafonul corespunzător valorii anuale a contribuției pentru exercițiul 2020; (b) valoarea anuală a contribuției pentru exercițiul 2019; (c) valoarea primei tranșe a contribuției pentru exercițiul 2019; și (d) previziuni cu caracter indicativ și neobligatoriu privind valorile anuale preconizate ale contribuțiilor pentru exercițiile 2021-2022.

                     (2)

                     În conformitate cu articolul 52 din Regulamentul (UE) 2015/323, Banca Europeană de Investiții (BEI) a transmis Comisiei estimările sale actualizate cu privire la angajamentele și la plățile pentru instrumentele pe care le gestionează.

                     (3)

                     Articolul 22 alineatul (1) din Regulamentul (UE) 2015/323 prevede că solicitările de contribuții utilizează mai întâi sumele stabilite pentru Fondurile europene de dezvoltare (FED) anterioare. Prin urmare, ar trebui să se lanseze o solicitare de fonduri în cadrul celui de al 10-lea FED pentru BEI și al celui de al 11-lea FED pentru Comisie.

                     (4)

                     Decizia (UE) 2017/2171 a Consiliului (3) a stabilit plafonul valorii anuale a contribuțiilor la FED ale statelor membre pentru exercițiul 2019 la 4 600 000 000 EUR pentru Comisie și la 300 000 000 EUR pentru BEI,

               ADOPTĂ PREZENTA DECIZIE:

            Articolul 1
            Plafonul valorii anuale a contribuțiilor la FED ale statelor membre pentru exercițiul 2020 este stabilit la 4 900 000 000 EUR. Această valoare se împarte astfel: 4 600 000 000 EUR pentru Comisie și 300 000 000 EUR pentru BEI.

            Articolul 2
            Valoarea anuală a contribuțiilor statelor membre la FED pentru exercițiul 2019 este stabilită la 4 700 000 000 EUR. Această valoare se împarte astfel: 4 400 000 000 EUR pentru Comisie și 300 000 000 EUR pentru BEI.

            Articolul 3
            Contribuțiile individuale la FED pe care trebuie să le plătească statele membre Comisiei și BEI ca primă tranșă pentru exercițiul 2019 sunt prevăzute în tabelul din anexă.

            Articolul 4
            Estimările indicative cu caracter neobligatoriu privind valoarea anuală preconizată a contribuțiilor pentru exercițiul 2021 se stabilește la 4 000 000 000 EUR pentru Comisie și la 300 000 000 EUR pentru BEI și pentru exercițiul 2022 la 3 500 000 000 EUR pentru Comisie și la 400 000 000 EUR pentru BEI.

            Articolul 5
            Prezenta decizie intră în vigoare la data adoptării.

            Adoptată la Bruxelles, 12 noiembrie 2018.

                  Pentru Consiliu

                  Președintele

               G. BLÜMEL

            (1)  JO L 210, 6.8.2013, p. 1.

            (2)  JO L 58, 3.3.2015, p. 17.

            (3)  Decizia (UE) 2017/2171 a Consiliului din 20 noiembrie 2017 privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2019, cuantumul anual pentru exercițiul 2018, prima tranșă pentru exercițiul 2018 și previziunile cu caracter indicativ și neobligatoriu privind valorile anuale preconizate ale contribuțiilor pentru exercițiile 2020 și 2021 (JO L 306, 22.11.2017, p. 21).

            ANEXĂ

                        STATE MEMBRE

                        Cheie Al 10-lea FED (%)

                        Cheie Al 11-lea FED (%)

                        Prima tranșă 2019 (EUR)

                        Total

                        Comisia

                        BEI

                        Al 11-lea FED

                        Al 10-lea FED

                        BELGIA

                        3,53

                        3,24927

                        64 985 400,00

                        3 530 000,00

                        68 515 400,00

                        BULGARIA

                        0,14

                        0,21853

                        4 370 600,00

                        140 000,00

                        4 510 600,00

                        CEHIA

                        0,51

                        0,79745

                        15 949 000,00

                        510 000,00

                        16 459 000,00

                        DANEMARCA

                        2,00

                        1,98045

                        39 609 000,00

                        2 000 000,00

                        41 609 000,00

                        GERMANIA

                        20,50

                        20,57980

                        411 596 000,00

                        20 500 000,00

                        432 096 000,00

                        ESTONIA

                        0,05

                        0,08635

                        1 727 000,00

                        50 000,00

                        1 777 000,00

                        IRLANDA

                        0,91

                        0,94006

                        18 801 200,00

                        910 000,00

                        19 711 200,00

                        GRECIA

                        1,47

                        1,50735

                        30 147 000,00

                        1 470 000,00

                        31 617 000,00

                        SPANIA

                        7,85

                        7,93248

                        158 649 600,00

                        7 850 000,00

                        166 499 600,00

                        FRANȚA

                        19,55

                        17,81269

                        356 253 800,00

                        19 550 000,00

                        375 803 800,00

                        CROAȚIA

                        0,00

                        0,22518

                        4 503 600,00

                        0,00

                        4 503 600,00

                        ITALIA

                        12,86

                        12,53009

                        250 601 800,00

                        12 860 000,00

                        263 461 800,00

                        CIPRU

                        0,09

                        0,11162

                        2 232 400,00

                        90 000,00

                        2 322 400,00

                        LETONIA

                        0,07

                        0,11612

                        2 322 400,00

                        70 000,00

                        2 392 400,00

                        LITUANIA

                        0,12

                        0,18077

                        3 615 400,00

                        120 000,00

                        3 735 400,00

                        LUXEMBURG

                        0,27

                        0,25509

                        5 101 800,00

                        270 000,00

                        5 371 800,00

                        UNGARIA

                        0,55

                        0,61456

                        12 291 200,00

                        550 000,00

                        12 841 200,00

                        MALTA

                        0,03

                        0,03801

                        760 200,00

                        30 000,00

                        790 200,00

                        ȚĂRILE DE JOS

                        4,85

                        4,77678

                        95 535 600,00

                        4 850 000,00

                        100 385 600,00

                        AUSTRIA

                        2,41

                        2,39757

                        47 951 400,00

                        2 410 000,00

                        50 361 400,00

                        POLONIA

                        1,30

                        2,00734

                        40 146 800,00

                        1 300 000,00

                        41 446 800,00

                        PORTUGALIA

                        1,15

                        1,19679

                        23 935 800,00

                        1 150 000,00

                        25 085 800,00

                        ROMÂNIA

                        0,37

                        0,71815

                        14 363 000,00

                        370 000,00

                        14 733 000,00

                        SLOVENIA

                        0,18

                        0,22452

                        4 490 400,00

                        180 000,00

                        4 670 400,00

                        SLOVACIA

                        0,21

                        0,37616

                        7 523 200,00

                        210 000,00

                        7 733 200,00

                        FINLANDA

                        1,47

                        1,50909

                        30 181 800,00

                        1 470 000,00

                        31 651 800,00

                        SUEDIA

                        2,74

                        2,93911

                        58 782 200,00

                        2 740 000,00

                        61 522 200,00

                        REGATUL UNIT

                        14,82

                        14,67862

                        293 572 400,00

                        14 820 000,00

                        308 392 400,00

                        TOTAL UE-28

                        100,00

                        100,00

                        2 000 000 000,00

                        100 000 000,00

                        2 100 000 000,00


title: Decizia (UE) 2018/1961 a Comisiei din 11 decembrie 2018 de stabilire a unor norme interne privind furnizarea de informații persoanelor vizate și de restricționare a unor drepturi ale acestora în contextul prelucrării datelor cu caracter personal în scopul activităților de audit intern

text:
                  12.12.2018

                  RO

                  Jurnalul Oficial al Uniunii Europene

                  L 315/35

         DECIZIA (UE) 2018/1961 A COMISIEI
         din 11 decembrie 2018
         de stabilire a unor norme interne privind furnizarea de informații persoanelor vizate și de restricționare a unor drepturi ale acestora în contextul prelucrării datelor cu caracter personal în scopul activităților de audit intern
         COMISIA,
         având în vedere Tratatul privind funcționarea Uniunii Europene, în special articolul 249 alineatul (1),
         întrucât:

                     (1)

                     Regulamentul (UE, Euratom) 2018/1046 al Parlamentului European și al Consiliului (1) prevede obligația ca fiecare instituție a Uniunii să instituie o funcție de audit intern care trebuie exercitată cu respectarea standardelor internaționale relevante. În cadrul Comisiei, activitățile de audit intern le efectuează Serviciul de Audit Intern (denumit în continuare „serviciul”), care a fost instituit la 11 aprilie 2000. Serviciul desfășoară activități de audit intern și în cadrul agențiilor descentralizate ale Uniunii și al altor organisme autonome care beneficiază de contribuții de la bugetul Uniunii.

                     (2)

                     Serviciul își desfășoară activitățile de audit intern în conformitate cu articolele 117123 din Regulamentul (UE, Euratom) 2018/1046 și cu carta misiunii acestuia (2). În acest sens, serviciul este complet independent și are acces deplin și nelimitat la toate informațiile de care are nevoie pentru a-și desfășura activitățile de audit intern în legătură cu toate activitățile și departamentele instituției Uniunii în cauză.

                     (3)

                     Serviciul oferă consultanță altor departamente ale Comisiei, agențiilor executive, agențiilor descentralizate ale Uniunii și altor organe autonome care beneficiază de contribuții de la bugetul Uniunii cu privire la modul de abordare a riscurilor, respectiv orice eveniment sau problemă care ar putea apărea și care ar putea avea un impact negativ asupra realizării obiectivelor politice, strategice și operaționale ale Comisiei, prin emiterea de avize independente privind calitatea sistemelor de gestiune și control și prin emiterea de recomandări pentru îmbunătățirea condițiilor de aplicare a operațiunilor și pentru promovarea bunei gestiuni financiare, în conformitate cu articolele 117-123 din Regulamentul (UE, Euratom) 2018/1046. Prin urmare, activitățile de audit intern ale serviciului nu vizează, de obicei, persoane fizice. Cu toate acestea, în cursul activităților sale, serviciul prelucrează, în mod inevitabil, date cu caracter personal în sensul articolului 3 alineatul (1) din Regulamentul (UE) 2018/1725 al Parlamentului European și al Consiliului (3). Activitățile de audit intern pe care le desfășoară serviciul implică evaluarea caracterului adecvat și a eficacității sistemelor interne de gestiune și a rezultatelor departamentelor în punerea în aplicare a politicilor, a programelor și a acțiunilor, a eficienței și a eficacității sistemelor interne de control și audit aplicabile oricărei operațiuni de execuție bugetară. Prin urmare, activitățile de audit intern contribuie la protejarea intereselor economice și financiare importante ale Uniunii și ale statelor membre. Serviciul are funcția de operator în ceea ce privește operațiunile de prelucrare pe care le desfășoară în conformitate cu articolul 118 și cu articolul 119 alineatul (2) din Regulamentul financiar.

                     (4)

                     Activitățile de audit intern efectuate în cadrul Comisiei și al agențiilor sale executive, precum și în cadrul agențiilor descentralizate ale Uniunii și al altor organe autonome variază, în ceea ce privește forma și conținutul, de la misiuni de asigurare (inclusiv evaluări ale riscurilor) și de consultanță, la analize restrânse și misiuni de examinare a măsurilor luate în urma auditurilor.

                     (5)

                     Comitetul de monitorizare a auditurilor, în conformitate cu Carta misiunii acestuia, actualizată la 21 noiembrie 2018 [C(2018) 7707], este un organism consultativ (4) care asistă Comisia în îndeplinirea obligațiilor care îi revin în temeiul tratatelor și al altor instrumente statutare [Regulamentul (UE, Euratom) 2018/1046] prin asigurarea independenței Serviciului de Audit Intern, prin monitorizarea calității activității de audit intern și prin asigurarea faptului că serviciile Comisiei iau în considerare în mod adecvat recomandările de audit intern și extern și că le dau curs în mod corespunzător. Astfel, Comitetul de monitorizare a auditurilor contribuie la ameliorarea globală ulterioară a eficacității și eficienței Comisiei în ceea ce privește atingerea obiectivelor sale și facilitează supravegherea de către colegiu a guvernanței, a gestionării riscurilor și a practicilor de control intern ale Comisiei. Comitetul de monitorizare a auditurilor are funcția de operator în ceea ce privește operațiunea (operațiunile) de prelucrare pe care o (le) desfășoară în conformitate cu articolul 123 din Regulamentul financiar.

                     (6)

                     În scopul activităților desfășurate de Comisie în temeiul articolului 118 și al articolului 119 alineatul (2) din Regulamentul (UE, Euratom) 2018/1046, fie acționând din proprie inițiativă, fie pe baza contribuțiilor primite, Comisia prelucrează datele cu caracter personal dobândite sau primite de la persoane juridice, persoane fizice, state membre, precum și organisme și organizații internaționale. În cursul activităților de audit intern, serviciul ar putea, de asemenea, să prelucreze date cu caracter personal dobândite sau primite din surse aflate la dispoziția publicului, din surse anonime sau din surse identificate a căror identitate trebuie protejată.

                     (7)

                     La rândul său, Comisia poate să facă schimb de date cu caracter personal cu instituțiile, organele, oficiile și agențiile Uniunii, cu autoritățile competente ale statelor membre și, în cadrul acordurilor internaționale sau de cooperare relevante încheiate de Comisie cu țări terțe și cu organizații internaționale.

                     (8)

                     Activitățile de prelucrare a datelor cu caracter personal, în sensul articolului 3 punctul 3 din Regulamentul (UE) 2018/1725, desfășurate în cadrul activității de audit intern pot avea loc chiar și înainte de inițierea oficială a activității de către Comisie, pot continua pe toată durata derulării activității de audit și se pot derula chiar și după încheierea oficială a activității de audit (de exemplu, pentru a monitoriza punerea în aplicare a recomandărilor sau pentru a evalua necesitatea de a iniția noi activități de audit intern).

                     (9)

                     Printre categoriile de date cu caracter personal prelucrate de Comisie se numără: datele de identificare, datele de contact, datele profesionale și datele legate de obiectul de activitate sau corelate cu acesta. Aceste categorii de date cu caracter personal sunt stocate într-un mediu electronic securizat pentru a preveni accesul sau transferul ilegal al datelor către persoane care nu prezintă necesitatea de a cunoaște. Datele cu caracter personal se păstrează pe o perioadă de maximum zece ani. La sfârșitul perioadei de păstrare, informațiile legate de activitatea de audit intern, inclusiv datele cu caracter personal, se transferă în arhivele istorice ale Comisiei (5) sau se distrug.

                     (10)

                     În desfășurarea activităților de audit intern, Comisia este obligată să respecte drepturile persoanelor fizice în ceea ce privește prelucrarea datelor cu caracter personal, recunoscute prin articolul 8 alineatul (1) din Carta drepturilor fundamentale a Uniunii Europene și prin articolul 16 alineatul (1) din tratat, precum și drepturile prevăzute în Regulamentul (UE) 2018/1725. Totodată, Comisia trebuie să respecte normele stricte în materie de confidențialitate prevăzute în standardele internaționale de audit intern, în conformitate cu articolul 117 din Regulamentul (UE, Euratom) 2018/1046.

                     (11)

                     În anumite circumstanțe, este necesar să se reconcilieze drepturile persoanelor vizate prevăzute în Regulamentul (UE) 2018/1725 cu nevoile activităților de audit intern, cu caracterul confidențial al schimburilor de informații cu persoanele fizice și juridice, precum și cu respectarea deplină a drepturilor și libertăților fundamentale ale altor persoane vizate. În acest scop, articolul 25 alineatul (1) literele (c), (g) și (h) din Regulamentul (UE) 2018/1725 oferă serviciului posibilitatea de a restricționa aplicarea articolelor 14-17, 19, 20 și 35, precum și a principiului transparenței prevăzut la articolul 4 alineatul (1) litera (a) – în măsura în care dispozițiile acestuia din urmă corespund drepturilor și obligațiilor prevăzute la articolele 14-17, 19, 20 și 35 din respectivul regulament.

                     (12)

                     Pentru a asigura eficacitatea activităților de audit intern, respectând totodată standardele în materie de protecție a datelor cu caracter personal prevăzute de Regulamentul (UE) 2018/1725, care a înlocuit Regulamentul (CE) nr. 45/2001 al Parlamentului European și al Consiliului (6), este necesar să se adopte norme interne în temeiul cărora Comisia să poată restricționa drepturile persoanelor vizate în conformitate cu articolul 25 alineatul (1) literele (c), (g) și (h) din Regulamentul (UE) 2018/1725.

                     (13)

                     Normele interne ar trebui să acopere toate operațiunile de prelucrare efectuate de Comisie în cadrul activităților sale de audit intern, fie că aceasta acționează din proprie inițiativă, fie că acționează pe baza contribuțiilor primite, ori de câte ori exercitarea drepturilor persoanelor vizate poate periclita desfășurarea activităților de audit intern. Aceste norme ar trebui să se aplice operațiunilor de prelucrare efectuate înainte de inițierea oficială a unei misiuni, în cursul misiunii, precum și în timpul monitorizării acțiunilor întreprinse pentru a da curs constatărilor misiunii.

                     (14)

                     Pentru a se conforma articolelor 14, 15 și 16 din Regulamentul (UE) 2018/1725, Comisia ar trebui să informeze toate persoanele fizice cu privire la activitățile sale care implică prelucrarea datelor lor cu caracter personal și cu privire la drepturile lor într-un mod transparent și coerent, prin publicarea unui anunț privind protecția datelor pe siteul web al Comisiei. Atunci când este cazul, Comisia ar trebui să aducă garanții suplimentare care să asigure că persoanele vizate sunt informate în mod individual și într-un format adecvat.

                     (15)

                     În temeiul articolului 25 din Regulamentul (UE) 2018/1725, Comisia este, de asemenea, în măsură, să restricționeze furnizarea de informații persoanelor vizate și exercitarea altor drepturi ale persoanelor vizate pentru a-și proteja propriile activități de audit intern, auditurile autorităților publice ale statelor membre, instrumentele și metodele de audit, precum și drepturile altor persoane care au legătură cu activitățile sale de audit intern.

                     (16)

                     În plus, pentru a menține o cooperare eficace, s-ar putea să fie necesară restricționarea, de către Comisie, a aplicării drepturilor persoanelor vizate pentru a proteja operațiunile de prelucrare ale serviciilor Comisiei sau ale altor instituții, organe, oficii și agenții ale Uniunii sau ale autorităților statelor membre și ale organizațiilor internaționale, precum și ale comitetului de monitorizare a auditurilor. În acest scop, Comisia ar trebui să consulte aceste servicii, instituții, organe, oficii, agenții, autorități și organizații, precum și Comitetul de monitorizare a auditurilor cu privire la motivele relevante pentru impunerea de restricții și la necesitatea și proporționalitatea restricțiilor.

                     (17)

                     De asemenea, Comisia ar putea fi nevoită să restricționeze furnizarea de informații persoanelor vizate și aplicarea altor drepturi ale persoanelor vizate în ceea ce privește datele cu caracter personal primite din partea unor țări terțe sau a unor organizații internaționale, pentru a coopera cu aceste țări sau organizații și pentru a proteja astfel un obiectiv important de interes public general al Uniunii. Cu toate acestea, în anumite circumstanțe, interesele sau drepturile fundamentale ale persoanei vizate pot prevala asupra interesului cooperării internaționale.

                     (18)

                     Comisia ar trebui să gestioneze toate restricțiile într-un mod transparent și să înregistreze fiecare aplicare a unei restricții în sistemul corespunzător de păstrare a evidențelor.

                     (19)

                     În temeiul articolului 25 alineatul (8) din Regulamentul (UE) 2018/1725, operatorii pot să amâne, să omită sau să refuze furnizarea de informații privind motivele aplicării unei restricții persoanei vizate în cazul în care furnizarea acestor informații ar compromite în vreun fel scopul restricției. Este, în special, cazul restricțiilor privind drepturile prevăzute la articolele 16 și 35 din Regulamentul (UE) 2018/1725.

                     (20)

                     În cazul în care se aplică o restricționare a altor drepturi ale persoanelor vizate, operatorul Serviciului de Audit Intern ar trebui să evalueze, de la caz la caz, dacă informarea cu privire la restricție ar compromite scopul acesteia.

                     (21)

                     Responsabilul cu protecția datelor din cadrul Comisiei Europene ar trebui să efectueze o reexaminare independentă a aplicării restricțiilor, în vederea asigurării conformității cu prezenta decizie.

                     (22)

                     Regulamentul (UE) 2018/1725 înlocuiește Regulamentul (CE) nr. 45/2001, fără o perioadă de tranziție, cu începere de la data la care intră în vigoare. Regulamentul (CE) nr. 45/2001 prevedea posibilitatea de a aplica restricții ale anumitor drepturi. Pentru a nu compromite legalitatea activităților de audit intern, prezenta decizie ar trebui să se aplice de la data intrării în vigoare a Regulamentului (UE) 2018/1725.

                     (23)

                     Autoritatea Europeană pentru Protecția Datelor a emis un aviz la 27 noiembrie 2018,

               ADOPTĂ PREZENTA DECIZIE:

            Articolul 1
            Obiect și domeniu de aplicare

               (1)   Prezenta decizie stabilește normele pe care trebuie să le respecte Comisia pentru a informa persoanele vizate cu privire la prelucrarea datelor lor în conformitate cu articolele 14, 15 și 16 din Regulamentul (UE) 2018/1725, atunci când își desfășoară activitățile de audit intern în conformitate cu articolele 117-123 din Regulamentul (UE, Euratom) 2018/1046.
               Aceasta stabilește, de asemenea, condițiile în care Comisia poate restricționa aplicarea articolelor 4, 14-17, 19, 20 și 35 din Regulamentul (UE) 2018/1725, în conformitate cu articolul 25 alineatul (1) literele (c), (g) și (h) din respectivul regulament.

               (2)   Prezenta decizie se aplică prelucrării datelor cu caracter personal de către Comisie în scopul activităților desfășurate în vederea îndeplinirii sarcinilor sale în temeiul articolului 118 și al articolului 119 alineatul (2) din Regulamentul (UE, Euratom) 2018/1046 sau în legătură cu aceste activități.

               (3)   Prezenta decizie se aplică prelucrării datelor cu caracter personal în cadrul Comisiei, în măsura în care Comisia prelucrează datele cu caracter personal conținute în informațiile pe care este obligată să le prelucreze în scopul activităților menționate în prezentul articol sau în legătură cu acestea.

            Articolul 2
            Excepții și restricții aplicabile

               (1)   În momentul în care își exercită atribuțiile cu privire la drepturile persoanelor vizate în temeiul Regulamentului (UE) 2018/1725, Comisia analizează dacă se aplică vreuna dintre excepțiile prevăzute în regulamentul menționat.

               (2)   Sub rezerva articolelor 3-7 din prezenta decizie, Comisia poate restricționa aplicarea articolelor 14-17, 19, 20 și 35 din Regulamentul (UE) 2018/1725, precum și a principiului transparenței prevăzut la articolul 4 alineatul (1) litera (a) din regulamentul respectiv – în măsura în care dispozițiile acestuia corespund drepturilor și obligațiilor prevăzute la articolele 14-17, 19, 20 și 35 din regulamentul în cauză – în cazul în care exercitarea acestor drepturi și obligații ar periclita scopul activităților Comisiei în temeiul articolului 118 și al articolului 119 alineatul (2) din Regulamentul (UE, Euratom) 2018/1046, inclusiv prin dezvăluirea instrumentelor și a metodelor sale de audit, sau ar afecta drepturile și libertățile altor persoane vizate.

               (3)   Sub rezerva articolelor 3-7, Comisia poate restricționa drepturile și obligațiile menționate la prezentul articol alineatul (2) în ceea ce privește datele cu caracter personal obținute de la alte instituții, organisme, agenții și oficii ale Uniunii, de la autorități competente ale statelor membre sau ale țărilor terțe sau de la organizații internaționale, în următoarele circumstanțe:

                           (a)

                           în cazul în care exercitarea acestor drepturi și obligații ar putea fi restricționată de către alte instituții, organisme, agenții și oficii ale Uniunii, pe baza altor acte prevăzute la articolul 25 din Regulamentul (UE) 2018/1725 sau în conformitate cu capitolul IX din regulamentul respectiv ori în conformitate cu Regulamentul (UE) 2016/794 al Parlamentului European și al Consiliului (7) sau cu Regulamentul (UE) 2017/1939 al Consiliului (8);

                           (b)

                           în cazul în care exercitarea acestor drepturi și obligații ar putea fi restricționată de către autoritățile competente ale statelor membre pe baza actelor menționate la articolul 23 din Regulamentul (UE) 2016/679 al Parlamentului European și al Consiliului (9) sau în temeiul unor măsuri naționale de transpunere a articolului 13 alineatul (3), a articolului 15 alineatul (3) sau a articolului 16 alineatul (3) din Directiva (UE) 2016/680 a Parlamentului European și a Consiliului (10);

                           (c)

                           în cazul în care exercitarea acestor drepturi și obligații ar putea periclita cooperarea Comisiei cu țări terțe sau cu organizații internaționale în ceea ce privește desfășurarea activităților de audit intern.

                     Înainte de a aplica restricții în situațiile menționate la primul paragraf literele (a) și (b), Comisia consultă instituțiile, organismele, agențiile, oficiile relevante ale Uniunii sau autoritățile competente ale statelor membre, cu excepția cazului în care are certitudinea că aplicarea unei restricții este prevăzută de unul dintre actele menționate la literele respective sau că o astfel de consultare ar periclita scopul activităților sale în temeiul articolului 118 și al articolului 119 alineatul (2) din Regulamentul (UE, Euratom) 2018/1046.
               Primul paragraf litera (c) nu se aplică în cazul în care interesele sau drepturile și libertățile fundamentale ale persoanelor vizate prevalează asupra interesului Comisiei de a coopera cu țări terțe sau cu organizații internaționale.

               (4)   Alineatele (1), (2) și (3) nu aduc atingere aplicării altor decizii ale Comisiei de stabilire a normelor interne privind furnizarea de informații persoanelor vizate și restricționarea unor drepturi în temeiul articolului 25 din Regulamentul (UE) 2018/1725 și nici aplicării articolului 23 din Regulamentul de procedură al Comisiei.

            Articolul 3
            Furnizarea de informații persoanelor vizate
            Comisia publică pe site-ul său anunțuri privind protecția datelor prin care informează toate persoanele vizate în legătură cu activitățile care implică prelucrarea datelor lor cu caracter personal în scopul desfășurării propriilor sale activități temeiul articolului 118 și al articolului 119 alineatul (2) din Regulamentul (UE, Euratom) 2018/1046. Atunci când este cazul, Comisia se asigură că persoanele vizate sunt informate în mod individual, într-un format adecvat.
            În cazul în care Comisia restricționează, integral sau parțial, furnizarea de informații persoanelor vizate, ale căror date sunt prelucrate în scopul desfășurării propriilor sale activități în temeiul articolului 118 și al articolului 119 alineatul (2) din Regulamentul (UE, Euratom) 2018/1046, aceasta consemnează și înregistrează motivele restricționării în conformitate cu articolul 6.

            Articolul 4
            Dreptul de acces al persoanelor vizate, dreptul la ștergerea datelor și dreptul la restricționarea prelucrării

               (1)   În cazul în care restricționează, integral sau parțial, dreptul de acces la datele personale al persoanelor vizate, dreptul la ștergerea datelor sau dreptul la restricționarea prelucrării menționate la articolele 17, 19 și, respectiv, 20 din Regulamentul (UE) 2018/1725, Comisia informează persoana vizată – în răspunsul său la cererea acesteia privind accesul, ștergerea sau restricționarea prelucrării – cu privire la restricția aplicată și la principalele motive ale acesteia, precum și cu privire la posibilitatea de a depune o plângere la Autoritatea Europeană pentru Protecția Datelor sau de a introduce o cale de atac în fața Curții de Justiție a Uniunii Europene.

               (2)   Furnizarea de informații cu privire la motivele restricției menționate la alineatul (1) al prezentului articol poate fi amânată, omisă sau refuzată atât timp cât aceasta riscă să submineze scopul restricției.

               (3)   Comisia consemnează și înregistrează motivele restricției în conformitate cu articolul 6 din prezenta decizie.

               (4)   În cazul în care dreptul de acces este restricționat integral sau parțial, persoana vizată își exercită dreptul de acces prin intermediul Autorității Europene pentru Protecția Datelor, în conformitate cu articolul 25 alineatele (6), (7) și (8) din Regulamentul (UE) 2018/1725.

            Articolul 5
            Informarea persoanelor vizate cu privire la încălcarea securității datelor cu caracter personal
            În cazul în care restricționează informarea persoanei vizate cu privire la încălcarea securității datelor cu caracter personal, astfel cum se menționează la articolul 35 din Regulamentul (UE) 2018/1725, Comisia consemnează și înregistrează motivele restricției în conformitate cu articolul 6 din prezenta decizie.

            Articolul 6
            Consemnarea și înregistrarea restricțiilor
            Comisia consemnează motivele oricărei restricții aplicate în conformitate în temeiul prezentei decizii, incluzând o evaluare a necesității și a proporționalității restricției, în funcție de elementele relevante prevăzute la articolul 25 alineatul (2) din Regulamentul (UE) 2018/1725.
            În acest scop, consemnarea indică modul în care exercitarea dreptului ar periclita scopul activităților desfășurate de Comisie în temeiul articolului 118 și al articolului 119 alineatul (2) din Regulamentul (UE, Euratom) 2018/1046 ori scopul restricțiilor aplicate în temeiul articolului 2 alineatul (2) sau (3), sau modul în care aceasta ar afecta drepturile și libertățile altor persoane vizate.
            Consemnarea și, dacă este cazul, documentele care conțin elemente faptice și juridice de sprijin se înregistrează. Acestea sunt puse la dispoziția Autorității Europene pentru Protecția Datelor, la cerere.

            Articolul 7
            Durata restricțiilor

               (1)   Restricțiile menționate la articolele 3, 4 și 5 din prezenta decizie continuă să se aplice atât timp cât motivele care le justifică rămân aplicabile.

               (2)   În cazul în care motivele unei restricții menționate la articolul 3 sau 5 din prezenta decizie nu se mai aplică, Comisia ridică restricția și informează persoana vizată cu privire la principalele motive ale restricției. În același timp, Comisia informează persoana vizată cu privire la posibilitatea de a depune o plângere la Autoritatea Europeană pentru Protecția Datelor în orice moment sau de a introduce o cale de atac în fața Curții de Justiție a Uniunii Europene.

               (3)   Comisia reexaminează aplicarea restricției menționate la articolele 3 și 5 din prezenta decizie la fiecare șase luni de la adoptarea acesteia, precum și înainte și după încheierea activității de audit intern relevante. Ulterior, Comisia verifică anual dacă este necesară menținerea eventualei restricții/amânări.

            Articolul 8
            Reexaminarea de către responsabilul cu protecția datelor din cadrul Comisiei Europene
            Responsabilul cu protecția datelor din cadrul Comisiei Europene este informat, fără întârzieri nejustificate, ori de câte ori drepturile persoanelor vizate sunt restricționate în conformitate cu prezenta decizie. La cerere, responsabilului cu protecția datelor i se asigură accesul la consemnări și la orice document care conțin elemente faptice și juridice de sprijin.
            Responsabilul cu protecția datelor poate solicita o reexaminare a restricțiilor. Responsabilul cu protecția datelor este informat cu privire la rezultatul reexaminării solicitate.

            Articolul 9
            Intrarea în vigoare
            Prezenta decizie intră în vigoare la data publicării în Jurnalul Oficial al Uniunii Europene.
            Se aplică de la 11 decembrie 2018.

            Adoptată la Bruxelles, 11 decembrie 2018.

                  Pentru Comisie

                  Președintele

               Jean-Claude JUNCKER

            (1)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).

            (2)  C(2017) 4435 final.

            (3)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

            (4)  Creat în octombrie 2000, SEC(2000) 1808/3.

            (5)  Păstrarea dosarelor în cadrul Comisiei este reglementată de lista comună de păstrare, un document de reglementare [ultima versiune fiind SEC(2012) 713] sub forma unui calendar de păstrare care stabilește perioadele de păstrare pentru diferitele tipuri de dosare ale Comisiei.

            (6)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

            (7)  Regulamentul (UE) 2016/794 al Parlamentului European și al Consiliului din 11 mai 2016 privind Agenția Uniunii Europene pentru Cooperare în Materie de Aplicare a Legii (Europol) și de înlocuire și de abrogare a Deciziilor 2009/371/JAI, 2009/934/JAI, 2009/935/JAI, 2009/936/JAI și 2009/968/JAI ale Consiliului (JO L 135, 24.5.2016, p. 53).

            (8)  Regulamentul (UE) 2017/1939 al Consiliului din 12 octombrie 2017 de punere în aplicare a unei forme de cooperare consolidată în ceea ce privește instituirea Parchetului European (EPPO, JO L 283, 31.10.2017, p. 1).

            (9)  Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1).

            (10)  Directiva (UE) 2016/680 a Parlamentului European și a Consiliului din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Deciziei-cadru 2008/977/JAI a Consiliului (JO L 119, 4.5.2016, p. 89).


title: Decizia (UE) 2018/1962 a Comisiei din 11 decembrie 2018 de stabilire a normelor interne privind prelucrarea datelor cu caracter personal de către Oficiul European de Luptă Antifraudă (OLAF) în ceea ce privește furnizarea de informații către persoanele vizate și restricționarea anumitor drepturi în conformitate cu articolul 25 din Regulamentul (UE) 2018/1725 al Parlamentului European și al Consiliului

text:
                  12.12.2018

                  RO

                  Jurnalul Oficial al Uniunii Europene

                  L 315/41

         DECIZIA (UE) 2018/1962 A COMISIEI
         din 11 decembrie 2018
         de stabilire a normelor interne privind prelucrarea datelor cu caracter personal de către Oficiul European de Luptă Antifraudă (OLAF) în ceea ce privește furnizarea de informații către persoanele vizate și restricționarea anumitor drepturi în conformitate cu articolul 25 din Regulamentul (UE) 2018/1725 al Parlamentului European și al Consiliului
         COMISIA EUROPEANĂ,
         având în vedere Tratatul privind funcționarea Uniunii Europene, în special articolul 249 alineatul (1),
         întrucât:

                     (1)

                     Oficiul European de Luptă Antifraudă („Oficiul”) a fost instituit prin Decizia 1999/352/CE, CECO, Euratom a Comisiei (1) ca serviciu al Comisiei. Oficiul efectuează investigații în condiții de deplină independență.

                     (2)

                     Oficiul efectuează investigații administrative pentru a combate frauda, corupția și orice alte activități ilegale care afectează interesele financiare ale Uniunii în conformitate cu Regulamentul (UE, Euratom) nr. 883/2013 al Parlamentului European și al Consiliului (2). În acest scop, exercită competențele de investigare conferite Comisiei prin actele relevante ale Uniunii în statele membre, precum și în conformitate cu acordurile de cooperare și asistență reciprocă și cu orice alt instrument juridic în vigoare, în țările terțe și la sediile organizațiilor internaționale.

                     (3)

                     De asemenea, Oficiul efectuează investigații administrative în cadrul instituțiilor, organelor, oficiilor și agențiilor înființate prin tratate sau în temeiul acestora. În cadrul mandatului său de investigare, Oficiul colectează informații de interes pentru investigații, inclusiv date cu caracter personal, din diferite surse – autorități publice, entități private și persoane fizice – și face schimb de informații cu instituțiile, organele, oficiile și agențiile Uniunii, cu autoritățile competente din statele membre și din țări terțe, precum și cu organizațiile internaționale înainte, în timpul și după activitățile de investigare sau coordonare.

                     (4)

                     În cadrul activităților sale, Oficiul prelucrează mai multe categorii de date cu caracter personal, în special date de identificare, date de contact, date profesionale și date privind rolul jucat în cazul respectiv. Oficiul, reprezentat de directorul său general, acționează în calitate de operator. Datele cu caracter personal sunt stocate într-un mediu electronic securizat care împiedică accesul ilegal sau transferul ilegal de date către persoane care nu au nevoie să le cunoască. Datele cu caracter personal prelucrate sunt păstrate timp de cincisprezece ani de la respingerea cazului ori de la încheierea investigației sau a cazului de coordonare printr-o decizie a directorului general. La finalul perioadei de păstrare, informațiile legate de caz, inclusiv datele cu caracter personal, sunt transferate în arhivele istorice.

                     (5)

                     În îndeplinirea atribuțiilor sale, Oficiul este obligat să respecte drepturile persoanelor fizice în ceea ce privește prelucrarea datelor cu caracter personal, recunoscute prin articolul 8 alineatul (1) din Carta drepturilor fundamentale a Uniunii Europene și prin articolul 16 alineatul (1) din Tratat, precum și prin acte juridice bazate pe aceste dispoziții. În același timp, Oficiul trebuie să respecte normele stricte privind confidențialitatea și secretul profesional menționate la articolul 10 din Regulamentul (UE, Euratom) nr. 883/2013 și să garanteze respectarea drepturilor procedurale ale persoanelor vizate și ale martorilor, menționate la articolul 9 din regulamentul respectiv, în special dreptul persoanelor vizate la prezumția de nevinovăție.

                     (6)

                     Mediul electronic securizat în care sunt păstrate datele cu caracter personal, precum și garanțiile procedurale și normele stricte privind confidențialitatea și secretul profesional, menționate la articolele 9 și 10 din Regulamentul (UE, Euratom) nr. 883/2013, asigură un nivel ridicat de protecție împotriva riscurilor la adresa drepturilor și libertăților persoanelor vizate de prelucrarea datelor.

                     (7)

                     În anumite împrejurări, este necesar să se concilieze drepturile persoanelor vizate în temeiul Regulamentului (UE) 2018/1725 al Parlamentului European și al Consiliului (3) cu nevoile investigațiilor și confidențialitatea schimburilor de informații cu alte autorități publice competente, precum și cu respectarea deplină a drepturilor și libertăților fundamentale ale altor persoane vizate. În acest sens, articolul 25 din acest regulament oferă Oficiului posibilitatea de a restricționa aplicarea articolelor 14-22, 35 și 36, precum și a articolului 4, în măsura în care dispozițiile acestuia corespund drepturilor și obligațiilor prevăzute la articolele 14-22.

                     (8)

                     În temeiul articolului 10 alineatul (4) din Regulamentul (UE, Euratom) nr. 883/2013, Oficiul a desemnat un responsabil cu protecția datelor, în conformitate cu articolul 24 din Regulamentul (CE) nr. 45/2001 al Parlamentului European și al Consiliului (4).

                     (9)

                     Pentru a asigura confidențialitatea și eficacitatea investigațiilor și a altor activități operaționale desfășurate de Oficiu, respectând totodată standardele de protecție a datelor cu caracter personal prevăzute în Regulamentul (UE) 2018/1725, este necesar să se adopte norme interne prin care Oficiul să poată restricționa drepturile persoanelor vizate, în conformitate cu articolul 25 din regulamentul respectiv.

                     (10)

                     Domeniul de aplicare al acestui act juridic trebuie să acopere toate operațiunile de prelucrare efectuate de Oficiu în exercitarea funcției sale de investigare independentă. Aceste norme ar trebui să se aplice operațiunilor de prelucrare efectuate înainte de deschiderea unei investigații, pe durata investigațiilor interne și externe, după cum se menționează la articolele 3 și 4 din Regulamentul (UE, Euratom) nr. 883/2013, precum și pe durata monitorizării rezultatelor investigațiilor. Aceste norme ar trebui să se aplice operațiunilor de prelucrare care fac parte din activitățile legate de funcția de investigare, cum ar fi sistemul de raportare a fraudelor, analizele operaționale, bazele de date privind cooperarea internațională, precum și operațiunile care pot conține date privind investigațiile, de exemplu în cadrul gestionării investigațiilor responsabilului cu protecția datelor (RPD) sau al altor proceduri de tratare a plângerilor efectuate de Oficiu. De asemenea, aceste norme ar trebui să includă asistența și cooperarea furnizate de Oficiu autorităților naționale și organizațiilor internaționale în afara investigațiilor administrative.

                     (11)

                     Pentru a se conforma articolelor 14, 15 și 16 din Regulamentul (UE) 2018/1725, Oficiul ar trebui să informeze toate persoanele vizate în legătură cu activitățile sale care implică prelucrarea datelor lor cu caracter personal și cu drepturile lor, într-un mod transparent și coerent, sub formă de declarații privind protecția datelor publicate pe site-ul Oficiului, precum și să informeze individual persoanele fizice relevante pentru investigație – persoane vizate, martori și informatori – utilizând mijloacele adecvate.

                     (12)

                     Fără a aduce atingere aplicării excepțiilor prevăzute de Regulamentul (UE) 2018/1725, este posibil ca Oficiul să fie nevoit să impună restricții în ceea ce privește furnizarea de informații persoanelor vizate și aplicarea altor drepturi ale acestora, pentru a proteja propriile investigații, investigațiile și procedurile autorităților publice din statele membre, instrumentele și metodele de investigare, precum și drepturile altor persoane legate de investigațiile sale.

                     (13)

                     În anumite cazuri, furnizarea unor informații specifice persoanelor vizate sau dezvăluirea existenței unei investigații ar putea să facă imposibilă operațiunea de prelucrare sau să afecteze grav scopul acesteia și capacitatea Oficiului sau a autorităților naționale competente și a instituțiilor, organelor, oficiilor și agențiilor Uniunii de a efectua o investigație în mod eficace în viitor.

                     (14)

                     Mai mult, Oficiul este obligat să protejeze identitatea informatorilor, inclusiv a denunțătorilor și martorilor, care nu trebuie să sufere repercusiuni negative ca urmare a cooperării lor cu Oficiul.

                     (15)

                     Din aceste motive, este posibil ca Oficiul să fie nevoit să aplice anumite restricții, menționate la articolul 25 din Regulamentul (UE) 2018/1725, operațiunilor de prelucrare a datelor efectuate în cadrul atribuțiilor Oficiului prevăzute la articolul 2 din Decizia 1999/352/CE, CECO, Euratom.

                     (16)

                     În plus, pentru a menține o cooperare eficace, Oficiul ar putea fi nevoit să aplice restricții privind drepturile persoanelor vizate de a proteja informațiile care conțin date cu caracter personal care provin de la serviciile Comisiei sau de la alte instituții, organisme, oficii și agenții ale Uniunii, de la autoritățile competente ale statelor membre și ale țărilor terțe, precum și de la organizațiile internaționale. În acest sens, Oficiul ar trebui să consulte serviciile, instituțiile, organismele, oficiile, agențiile, autoritățile și organizațiile internaționale respective cu privire la motivele relevante, necesitatea și proporționalitatea restricțiilor.

                     (17)

                     În cadrul funcției sale de investigare, Oficiul face adesea schimb de informații, inclusiv de date cu caracter personal, printre alții cu serviciile Comisiei și cu agențiile executive care asistă serviciile Comisiei în punerea în aplicare a programelor lor. În conformitate cu articolul 25 alineatul (5) din Regulamentul (UE) 2018/1725 – care prevede ca normele interne să fie adoptate la cel mai înalt nivel de conducere din instituțiile, organele, agențiile și oficiile Uniunii vizate – prezenta decizie acoperă prelucrarea datelor cu caracter personal care figurează în informațiile pe care trebuie să le transmită Oficiului. Prin urmare, toate serviciile Comisiei și agențiile executive care prelucrează date cu caracter personal, în virtutea obligației lor de a informa Oficiul, în conformitate cu articolul 8 alineatul (1) din Regulamentul (UE, Euratom) nr. 883/2013, sau în cazul în care aceste date cu caracter personal sunt prelucrate de Oficiu în îndeplinirea sarcinilor sale, ar trebui să aplice normele stabilite în prezenta decizie în vederea protejării operațiunilor de prelucrare efectuate de Oficiu. În aceste circumstanțe, serviciile Comisiei și agențiile executive în cauză ar trebui, prin urmare, să consulte Oficiul cu privire la motivele relevante pentru restricții, precum și cu privire la necesitatea și proporționalitatea acestora, pentru a asigura aplicarea lor coerentă.

                     (18)

                     Oficiul și, dacă este cazul, serviciile Comisiei și agențiile executive ar trebui să prelucreze toate restricțiile în mod transparent și să consemneze fiecare cerere de restricții în sistemul de înregistrare corespunzător.

                     (19)

                     În temeiul articolului 25 alineatul (8) din Regulamentul (UE) 2018/1725, operatorii pot să amâne sau să omită furnizarea de informații privind motivele aplicării unei restricții persoanei vizate, dacă acest lucru ar compromite în vreun fel scopul restricției. În special, în cazul în care se aplică o restricție privind drepturile prevăzute la articolele 16 și 35, notificarea unei astfel de restricții ar compromite scopul restricției. Pentru a garanta că dreptul persoanei vizate de a fi informată în conformitate cu articolele 16 și 38 din Regulamentul (UE) 2018/1725 este restricționat doar atâta timp cât sunt valabile motivele care au stat la baza amânării, Oficiul ar trebui să își revizuiască periodic poziția.

                     (20)

                     În cazul în care se aplică o restricționare a drepturilor altor persoane vizate, operatorul ar trebui să evalueze, de la caz la caz, dacă notificarea restricției ar compromite scopul acesteia.

                     (21)

                     Responsabilul cu protecția datelor din cadrul Oficiului și, după caz, responsabilul cu protecția datelor din cadrul Comisiei sau al agenției executive în cauză ar trebui, la rândul lor, să efectueze o analiză independentă privind aplicarea restricțiilor, pentru a asigura respectarea prezentei decizii.

                     (22)

                     Regulamentul (UE) 2018/1725 înlocuiește Regulamentul (CE) nr. 45/2001, fără perioadă de tranziție, de la data intrării sale în vigoare. Posibilitatea de a aplica restricții pentru anumite drepturi a fost prevăzută de Regulamentul (CE) nr. 45/2001. Pentru a evita compromiterea scopului investigațiilor din sfera de competență a Oficiului și pentru a nu aduce atingere drepturilor și libertăților altora, prezenta decizie ar trebui să se aplice de la data intrării în vigoare a Regulamentului (UE) 2018/1725.

                     (23)

                     Autoritatea Europeană pentru Protecția Datelor a fost consultată la data de 23 noiembrie 2018,

               ADOPTĂ PREZENTA DECIZIE:

            Articolul 1
            Obiect și domeniul de aplicare

               (1)   Prezenta decizie stabilește normele pe care trebuie să le urmeze Oficiul European de Luptă Antifraudă (denumit în continuare „Oficiul”) pentru a informa persoanele vizate în legătură cu prelucrarea datelor lor, în conformitate cu articolele 14, 15 și 16 din Regulamentul (UE) 2018/1725.
               Aceasta stabilește, de asemenea, condițiile în care Oficiul poate restricționa aplicarea articolelor 4, 14-20 și 35 din Regulamentul (UE) 2018/1725, în conformitate cu articolul 25 din regulamentul respectiv.

               (2)   Prezenta decizie se aplică prelucrării datelor cu caracter personal de către Oficiu în scopul activităților desfășurate pentru îndeplinirea sarcinilor Oficiului prevăzute în articolul 2 din Decizia 1999/352/CE, CECO, Euratom și în Regulamentul (UE, Euratom) nr. 883/2013 sau în legătură cu aceste activități.

               (3)   Prezenta decizie se aplică prelucrării datelor cu caracter personal de către serviciile Comisiei și agențiile executive în măsura în care acestea prelucrează datele cu caracter personal conținute în informațiile pe care sunt obligate să le transmită Oficiului, în baza articolului 8 alineatul (1) din Regulamentul (UE, Euratom) nr. 883/2013 sau datele cu caracter personal deja prelucrate de Oficiu în scopul activităților menționate la alineatul (2) al prezentului articol sau în legătură cu aceste activități.

            Articolul 2
            Excepții și restricții aplicabile

               (1)   În cazul în care Oficiul își exercită atribuțiile în ceea ce privește drepturile persoanelor vizate în temeiul Regulamentului (UE) 2018/1725, acesta analizează dacă se aplică vreuna dintre excepțiile prevăzute în regulamentul respectiv.

               (2)   Sub rezerva dispozițiilor de la articolele 3-6 din prezenta decizie, Oficiul poate restricționa aplicarea articolelor 14-20 și 35 din Regulamentul (UE) 2018/1725, precum și a articolului 4 din acesta, în măsura în care dispozițiile lor corespund drepturilor și obligațiilor prevăzute la articolele 14-20 și 35 din Regulamentul (UE) 2018/1725 în cazul în care exercitarea acestor drepturi și obligații ar compromite scopul activităților de investigare ale Oficiului, inclusiv prin dezvăluirea instrumentelor și metodelor sale de investigare, sau ar aduce atingere drepturilor și libertăților altora.

               (3)   Sub rezerva dispozițiilor de la articolele 3-6 din prezenta decizie, Oficiul poate să restricționeze drepturile și obligațiile menționate la alineatul (2) din prezentul articol în ceea ce privește datele cu caracter personal obținute de la serviciile Comisiei sau de la alte instituții, organe, agenții și oficii ale Uniunii, de la autoritățile competente din statele membre sau din țări terțe sau de la organizații internaționale, în următoarele situații:

                           (a)

                           în cazul în care exercitarea acestor drepturi și obligații ar putea fi restricționată de serviciile Comisiei sau de către alte instituții, organe, agenții și oficii ale Uniunii, pe baza altor acte prevăzute la articolul 25 din Regulamentul (UE) 2018/1725 sau în conformitate cu capitolul IX din regulamentul respectiv sau cu actele de instituire a altor instituții, organe, agenții și oficii ale Uniunii;

                           (b)

                           în cazul în care exercitarea acestor drepturi și obligații ar putea fi restricționată de către autoritățile competente din statele membre pe baza actelor menționate la articolul 23 din Regulamentul (UE) 2016/679 al Parlamentului European și al Consiliului (5) sau în temeiul unor măsuri naționale de transpunere a articolului 13 alineatul (3), a articolului 15 alineatul (3) sau a articolului 16 alineatul (3) din Directiva (UE) 2016/680 a Parlamentului European și a Consiliului (6);

                           (c)

                           în cazul în care exercitarea acestor drepturi și obligații ar compromite cooperarea Oficiului cu țările terțe sau cu organizațiile internaționale în îndeplinirea sarcinilor sale.

                     Înainte de a aplica restricții în situațiile menționate la literele (a) și (b) de la primul paragraf, Oficiul consultă serviciile relevante ale Comisiei, instituțiile, organele, agențiile și oficiile Uniunii sau autoritățile competente din statele membre, cu excepția cazului în care este clar pentru Oficiu că aplicarea unei restricții este prevăzută de unul dintre actele menționate la literele respective.
               Litera (c) de la primul paragraf nu se aplică dacă interesele sau libertățile și drepturile fundamentale ale persoanelor vizate prevalează asupra interesului Uniunii de a coopera cu țări terțe sau cu organizații internaționale.

               (4)   În cazul în care serviciile Comisiei și agențiile executive prelucrează date cu caracter personal în situațiile menționate la articolul 1 alineatul (3), acestea pot, dacă este necesar, să aplice restricții în conformitate cu prezenta decizie. În acest scop, ele consultă Oficiul, cu excepția cazului în care este clar pentru serviciul Comisiei sau pentru agenția executivă în cauză că aplicarea unei restricții este justificată în temeiul prezentei decizii.

            Articolul 3
            Furnizarea de informații către persoanele vizate

               (1)   Oficiul publică pe site-ul său declarații privind protecția datelor care informează toate persoanele vizate cu privire la activitățile sale care implică prelucrarea datelor lor cu caracter personal.

               (2)   Oficiul informează individual toate persoanele pe care le consideră persoane vizate, martori sau informatori în sensul Regulamentului (UE, Euratom) nr. 883/2013.

               (3)   În cazul în care Oficiul restricționează, în întregime sau parțial, furnizarea de informații către persoanele vizate menționate la alineatul (2), acesta ține evidența motivelor restricționării, inclusiv evaluarea necesității și a proporționalității restricției.
               În acest sens, în această evidență se precizează modul în care furnizarea informațiilor ar compromite scopul activităților de investigare ale Oficiului sau al restricțiilor aplicate în conformitate cu articolul 2 alineatul (3) ori ar aduce atingere drepturilor și libertăților altora.
               Această evidență și, dacă este cazul, documentele care conțin elemente factuale și juridice subiacente sunt consemnate. La cerere, acestea sunt puse la dispoziția Autorității Europene pentru Protecția Datelor.

               (4)   Restricția menționată la alineatul (3) continuă să se aplice, atât timp cât motivele care o justifică rămân aplicabile.
               În cazul în care motivele restricționării nu se mai aplică, Oficiul furnizează persoanei vizate informațiile în cauză și motivele care stau la baza restricției. În același timp, Oficiul informează persoana vizată cu privire la posibilitatea de a depune o plângere la Autoritatea Europeană pentru Protecția Datelor în orice moment sau de a introduce o cale de atac în fața Curții de Justiție a Uniunii Europene.
               Oficiul examinează aplicarea restricției la fiecare șase luni de la adoptarea sa și la închiderea investigației relevante. Ulterior, operatorul monitorizează necesitatea de a menține orice restricție o dată pe an.

            Articolul 4
            Dreptul de acces de către persoana vizată

               (1)   Când persoanele vizate solicită acces la datele lor cu caracter personal prelucrate în contextul unuia sau mai multor cazuri specifice sau la o anumită operațiune de prelucrare, în conformitate cu articolul 17 din Regulamentul (UE) 2018/1725, Oficiul își limitează evaluarea cererii doar la aceste date cu caracter personal.

               (2)   În cazul în care Oficiul restricționează, integral sau parțial, dreptul de acces menționat la articolul 17 din Regulamentul (UE) 2018/1725, acesta ia următoarele măsuri:

                           (a)

                           informează persoana vizată, în răspunsul său la cerere, cu privire la restricția aplicată și la principalele motive ale acesteia, precum și la posibilitatea de a depune o plângere la Autoritatea Europeană pentru Protecția Datelor sau de a introduce o cale de atac în fața Curții de Justiție a Uniunii Europene;

                           (b)

                           înregistrează motivele restricționării, inclusiv o evaluare a necesității și proporționalității restricției; în acest sens, consemnările precizează modul în care accesul la informații ar compromite scopul activităților de investigare ale Oficiului sau al restricțiilor aplicate în conformitate cu articolul 2 alineatul (3) ori ar aduce atingere drepturilor și libertăților altor persoane vizate.

                     Furnizarea informațiilor menționate la litera (a) poate fi amânată, omisă sau refuzată în conformitate cu articolul 25 alineatul (8) din Regulamentul (UE) 2018/1725.

               (3)   Consemnările menționate la alineatul (2) litera (b) și, dacă este cazul, documentele care conțin elemente factuale și juridice subiacente se includ într-un registru. La cerere, acestea sunt puse la dispoziția Autorității Europene pentru Protecția Datelor. Se aplică articolul 25 alineatul (7) din Regulamentul (UE) 2018/1725.

            Articolul 5
            Dreptul de a rectifica și a șterge datele și dreptul de a restricționa prelucrarea lor
            În cazul în care Oficiul restricționează, integral sau parțial, aplicarea dreptului de a rectifica și de a șterge datele sau a dreptului de a restricționa prelucrarea datelor, menționat la articolele 18, 19 alineatul (1) și 20 alineatul (1) din Regulamentul (UE) 2018/1725, acesta ia măsurile prevăzute la articolul 4 alineatul (2) din prezenta decizie și consemnează înregistrarea în conformitate cu articolul 4 alineatul (3) din respectiva decizie.

            Articolul 6
            Informarea persoanei vizate cu privire la încălcarea securității datelor cu caracter personal
            În cazul în care Oficiul restricționează informarea unei persoane vizate cu privire la încălcarea securității datelor cu caracter personal, așa cum se menționează la articolul 35 din Regulamentul (UE) 2018/1725, acesta consemnează și înregistrează motivele restricționării în conformitate cu articolul 3 alineatul (3) din prezenta decizie. Se aplică articolul 3 alineatul (4) din prezenta decizie.

            Articolul 7
            Revizuirea de către responsabilul cu protecția datelor

               (1)   Responsabilul cu protecția datelor din cadrul Oficiului (RPD) este informat imediat, ori de câte ori drepturile persoanelor vizate sunt restricționate în conformitate cu prezenta decizie. RPD din cadrul Oficiului primește acces la consemnări și la orice documente care conțin elemente factuale și juridice.
               RPD din cadrul Oficiului poate solicita o revizuire a restricțiilor. RPD din cadrul Oficiului este informat în scris cu privire la rezultatul revizuirii solicitate.

               (2)   În cazul în care serviciile Comisiei și agențiile executive prelucrează date cu caracter personal în situațiile menționate la articolul 1 alineatul (3), responsabilul cu protecția datelor din cadrul Comisiei sau, dacă este cazul, responsabilul cu protecția datelor din cadrul agenției executive vizate este informat imediat, ori de câte ori drepturile persoanelor vizate sunt restricționate în conformitate cu prezenta decizie. La cerere, RPD din cadrul Comisiei sau, dacă este cazul, RPD din cadrul agenției primește acces la consemnări și la orice documente care conțin elemente factuale și juridice.
               RPD din cadrul Comisiei sau, dacă este cazul, RPD din cadrul agenției poate solicita o revizuire a restricțiilor. RPD din cadrul Comisiei sau RPD din cadrul agenției este informat în scris cu privire la rezultatul revizuirii solicitate.

               (3)   Toate schimburile de informații cu RPD derulate pe parcursul procedurii se înregistrează în forma corespunzătoare.

            Articolul 8
            Intrarea în vigoare
            Prezenta decizie intră în vigoare la data publicării în Jurnalul Oficial al Uniunii Europene.
            Se aplică de la 11 decembrie 2018.

            Adoptată la Bruxelles, 11 decembrie 2018.

                  Pentru Comisie

                  Președintele

               Jean-Claude JUNCKER

            (1)  Decizia 1999/352/CE, CECO, Euratom a Comisiei din 28 aprilie 1999 de instituire a Oficiului European de Lupta Antifraudă (OLAF) (JO L 136, 31.5.1999, p. 20).

            (2)  Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).

            (3)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

            (4)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

            (5)  Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1).

            (6)  Directiva (UE) 2016/680 a Parlamentului European și a Consiliului din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Deciziei-cadru 2008/977/JAI a Consiliului (JO L 119, 4.5.2016, p. 89).


Decizia Comisiei din 26/10/2018 de declarare a unei concentrări compatibilă cu piaţa comună (Cazul COMP/M.8989 - Sony Corporation of America / Mubadala Investment Company PJSC) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 21/12/2018 de declarare a unei concentrări compatibilă cu piaţa comună (Cazul COMP/M.8747 - Bolloré Group / APMT / CIT) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 21/12/2018 de declarare a unei concentrări compatibilă cu piaţa comună (Cazul COMP/M.9085 - DR. AUGUST OETKER KG / Transgourmet Deutschland Gmbh & Co. OHG / F&B - Food and Beverage Services Gmbh) în temeiul Regulamentului (CE) nr. 139/2004 al Consiliului (Numai textul în limba germană este autentic.)


Decizia Comisiei din 25/09/2018 de declarare a unei concentrări compatibilă cu piaţa comună (Cazul COMP/M.9072 - KKR & Co. Inc. / Altice France S.A.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 19/10/2018 de declarare a unei concentrări compatibilă cu piaţa comună (Cazul COMP/M.9059 - CVC Capital Partners SICAV-FIS S.A. / Messer Group GmbH) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 11/01/2019 de declarare a unei concentrări compatibilă cu piaţa comună (Cazul COMP/M.9210 - NN Group / Allianz Group / NRP Group) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 09/01/2019 de declarare a unei concentrări compatibilă cu piaţa comună (Cazul COMP/M.9206 - Equistone Partners Europe / Courir) în temeiul Regulamentului (CE) nr. 139/2004 al Consiliului (Numai textul în limba franceză este autentic.)


Decizia Comisiei din 09/01/2019 de declarare a unei concentrări compatibilă cu piaţa comună (Cazul COMP/M.9213 - ORDU YARDIMLAŞMA KURUMU / CIMPOR PORTUGAL, SGPS, S.A.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)